Verskil tussen weergawes van "Pokke" - Wikipedia
Verskil tussen weergawes van "Pokke"
Wysiging soos op 18:42, 29 September 2019
Wysiging soos op 15:29, 22 Junie 2019 (wysig)
k (Wysigings deur K175 teruggerol na laaste weergawe deur Elana Barker)
Huidige wysiging sedert 18:42, 29 September 2019 (wysig) (maak ongedaan)
Ander uitbrake in Suid-Afrika wat van belang is, was die in 1926 aan die [[Witwatersrand]] en in 1927 in [[Durban]]. Landswyd was daar sedert Junie 1944 tot Junie 1945 altesaam 3 317 gevalle en is 205 pasiënte oorlede. Die grootste getal sterfgevalle (344) weens pokke in een jaar in Suid-Afrika het in 1949 voorgekom. Suid-Afrika het tot enkele jare gelede nie een jaar tydens hierdie eeu beleef waarin daar nie gevalle van pokke voorgekom het nie.
Die gevaar was maar altyd daar en het die voortdurende propagering van inenting geregverdig. Pokke is enkele jare gelede wêreldwyd onder beheer gebring en is vandag feitlik uitgeroei. Dit is dan ook die rede waarom verpligte inenting teen pokke onlangs in [[Suid-Afrika]] opgehef is. Wanneer 'n suigeling ingeënt word, bly die immuniteit vir 3 tot 7 jaar behoue en herinenting moet dus gereeld gedoen word . Indien 'n ernstige epidemie sou uitbreek is slegs kinders tot 'n ouderdom van ongeveer 4 jaar optimaal beskerm. Daar moet egter ook op gelet word dat die inenting nie geheel en al sonder gevaar is nie. In enkele gevalle kan harsingvliesontsteking (encephalitis post-vaccinalis) ontstaan.
Die kans dat ernstige komplikasies kan intree ('n kwart van alle pasiënte sterf binne 'n week) is baie klein by kinders onder twee jaar. In die tydperk 1967 tot 1971 het daar uit 'n totaal van 845 000 inentings 3 gevalle van breinskade voorgekom. Ervaring het geleer dat kontakpersone ingeënt kan word - 'n betreklik eenvoudige voorsorgmaatreël. Mediese en paramediese personeel en ook militêre personeel moet egter gereeld ingeënt word. Sommige Ian de vereis. 'n bewys van inenting voordat 'n persoon daardie land mag binnegaan.